In 't nuujs - Belsj Limburg

## 2020
;31 oktober
D'n Hesselse YouTuber Kastiop weurt doed trökgevónge in Stein. Hae waor al saer 23 oktober vermis.

;1 juni
D'n 13-jäörige jóng dae in april in Gènk waor óntveurd kump nao 42 daag vrie. In de oere dao-op waere zeve luuj gearresteerd.

;23 fibberwarie
Door Ellen, d'n derde wintersjtörm in korten tied, waere diverse vastelaovendsoptochte aafgelas of oetgesjtèld.

## 2019
;24 december
In Bree, bie de krusing van d'n Hameterwaeg en de Sjportlaon, kómme 'n vrouw en häör dochter óm in 'n auto-óngelök. Ómdet 't al 't teende óngelök in e jaor waor, nump de Vlaamse gewesregering zich väör dao get aan te doon.

;9 december
Vaajer en zoon Appeltans, Hoeiseltse kamerverhuurders in Leuve, waere aangehawwe op verdènking van 't verhure van ónbewoenbaar kamers.

;10 november
In e toekómstig asielzeukerscentrum in Groeëte-Spaan weurt brandj gesjtich.

;18 oktober
De Lommelse ex-sjepe Anick Berghmans weurt tot zès maondj gevangenis en zeve jaor óntzègking van häör börgerrechte óm de plófkraak boe ze in 2018 bie betrokke waor.

;28 september
* D'n derby tösje STVV en Racing Gènk weurt bie 'ne sjtandj van 3-3 gesjtaak wienie hooligans van Gènk dreige 't veld op te kómme.

;20 september
De UHasselt óntsjleit professer Lode Vereeck (ikkenomie en beleidsmanagement) óm óngepas gedraag.

;30 augustus
Bie Punch Powertrain in Sintruin verdwiene 188 jobs.

;16 juli
In gelaekde documènte van de NATO bliek veur 't iers mit zaekerheid det 't atoombomme gief op de basis van Kleine-Briegel, Volkel (NB) en nog diverse anger Europese bases.

;6 juli
'nen Oto veurt in op 'ne kaffee in Kotsoeve, mit vief doeje tot gevolg. Ónger hun is STVV-sjpaeler Mo Nitcheu.

;28 juni
Hiphopfestival Vestiville in Lommel weurt op 't alderlèste memènt aafgeblaoze nao 'groete probleme mit de infrasjtructuur'.

;16 juni
In Bilze weurt opnuuj gesjtump veur de gemeinteraod naodet de verkezinge van oktober veurig jaor óngeljig zeen verklaord. Vlaams Belang is de groete winner.

;29 jannewarie
In Eksel zeen drie doeje gevalle in e drugslab. De sjlachoffers zeen aafkómstig oet Eindhove en Valkeswaerd.

;2 jannewarie
Aksieveurders, de zoegenaamde gael zjilees, blokkere mit vuurwirk en sjtökker hout de A25 (E25) op de grens bie Èèsjde.

;1 jannewarie
Op 't Belsj vèntj veur 't iers saer 1977 'n groetsjaolige gemeintelike herindeiling plaatsj. In Limburg versjiene de fusiegemeintes Audsberge (oet Miëve-Roj en Glabbek) en Pelt (oet Neerpelt en Pelt).

## 2018
;5 december
In Nederlandj zeen vief verdachte opgepak tiedes 'n groete Europees gecoördineerde aksie taege de 'Ndrangheta, 'ne mechtige maffia-clan oet 't Zuud-Itteljaense Calabrië. Ouch in Tegele, Zitterd, Mechele, Gènk en Laoneke zeen invalle gewaes.

;23 november
'ne Verdachte veur vief versjillende brandjsjtichtinge in Alleke weurt gepak.

;24 oktober
Bie 'n bótsing tösse e böske en 'nen auto in Pelt rake zeve luuj gewóndj; vief daovan zeen sjoelkinger.

;28 augustus
In Ieële kump 'n vroumes óm 't laeve bie 'nen heftigen brandj.

;26 augustus
Jos B., de verdachte van de maord op Nicky Verstappen, weurt in Sjpanje opgepak.

;22 augustus
De pelitie wies 'ne 55-jäörige man oet Zumpelveld aan es verdachte in de zaak Nicky Verstappen. De man weurt vermis en zit dènkelik óngergedaoke.

;1 juli
Op 't Albertkanaal in Laoneke is 'ne jetskieër oet Zittert doejelik veróngelök.

;27 juni
De Lommelse sjepe Anick Berghmans weurt in verdènking gesjtèld van benjvörming en deefstal mit braak. Zie en häöre vrundj zouwe betrokke zeen bie plofkrake.

;20 juni
Langs d'n A2 (E314) ter huuegde van Heuze-Zolder weurt 'nen doeje man gevónje. De man is aafkómstig oet Hôtele-Helichtre.

;24 april
In Belsj Limburg wuurt 't sjtartsein gegaeve veur 'ne róndwaeg rónd Hôtele-Helichtre. De nuje waeg zal 'ne sjakel inne naord-zuudverbinding (N74) vörme en daomèt de verkiersdoorstruiming en de laefbaarheid mótte verbaetere.

;26 miert
In Miëve kump e maedje óm 't laeve bie e zjwaor óngeval.

;11 miert
In Nerotere is 'ne wouf doedgereje.

;8 miert
Renaud Hardy weurt veroerdeild tot laeveslang gevangenis óm twie lösmaorde, twie poginge tot maord en verkrachting mit foltering.

;7 miert
De pelitie deit invel in versjillende Limbörgse clubhoezer en woenhoezer van de Hells Angels. Ónger mie nazi-attribute en hiel väöl waopes waere in besjlaag genómme.

;3 miert
Op de autobaan tösse Maasmechele en Zumpelveld woort 'ne 47-jaorige Belsj in e gesjtaole autoböske achtervolg. Daonao woort hölp ingesjakeld van de Nederlandse pelissie, wie hae de brök bie Sjtein euversjtook. Hölp vanne Pruse pelissie woort ouch ingesjakeld. D'n besjtuurder keerde nao 't passere vanne grens óm en ramde oetintelik e winkelke in 't centrum van Nut. De man verzat zich hevig tiedes zien arrestatie.

;13 fibberwarie
In Sjtokrooie (gemeinte Hasselt) sjtort e vleegmesjiensje neer. De twie inzittende kómme óm 't laeve.

;18 jannewarie
Bie 'ne westersjtörm wejt in Roj 't daak van 'n sjaol aaf.

;13 jannewarie
Bie Bóggetj is 'ne wouf gezeen; 't is d'n ierste dae zich in 100 jaor in Vlaondere vertuint.

;1 jannewarie
De grens tösse Nederland en 't Belsj weurt gecorrigeerd t'r huugde vaan Èèsjde en Ternejje. Door kanalisering leep de aw grens neet mie euveral door de Maos.

## 2017
;21 oktober
In Hasselt brenje twie aw loodse van Philips oet.

;20 juli
In de melgergrotte bie Kan vluug hóngerd kubeke maeter hui en sjtru in de brandj. 't Oetbrenje doert mierder daag en zörg veur groete roukeuverlas.

;7 april
Op d'n A2 (E314) ter hoegte van Leume kump ein persoen óm 't laeve bie e óngeluk. Twie luuj raakde gewóndj.

## 2016
;8 september
Hilde Claes trejt aaf en börgemeister van Hasselt, nao haevige kritiek oet häör partie op meugelike belangeversjtrèngeling. Nadya Vananroye volg häör op.

;23 fibberwarie
De gemeintes Miëve-Roj en Glabbek kunjige fusieplanne aan. Dees fusie zouw op 1 jannewarie 2019 zie besjlaag mótte kriege.

## 2015
;11 augustus
In Zietendaol vèntj me 'nen dump van 500 liter ammoniak en 70 à 80 liter zawtzoer. Me dènk dat 't óm illegaal gesjtort xtc-aafval geit.

;7 augustus
Op 'n boerderie in Mieëve weurt rènjertaering óntdèk.

;2 april
Steve Stevaert verdrink zich in 't Albertkenaal naodat hae in opsjpraak is geraak daor 'n verkrachtingszaak.

## 2014
;18 december
't Fordfebrik in Gènk geit toe.

;5 juni
Radiomaeker Jos Ghysen sjtörf op 88-jäörige laeftied.

;6 april
In Haëmet sjtop veur 't iers in 57 jaor weer 'nen trein.

;18 fibberwarie
De Mestreechse gemeinteraod käört d'n aonlègk vaan d'n tram Vlaondere-Mestreech good.

## 2013
;1 oktober
Óp 'n brök bie Rimmezjdel (Voere) óntsjpaoërt inne geujertrein mit auto's. Gewónde valle neet, meh de sjao is enorm.

;22 juli
In Groeëte-Briegel, gemeinte Peer, kump 'ne jóng óm naodat hae bie óngelök in e sjop daor 'nen tractor weurt euverraeje.

;15 april
De sjtad Hasselt geit per 1 mei nao zèstien jaor 't gratis bösverveur aafsjaffe.

;7 jannewarie
'n Klein mierderheid van de arbeiers in 't Fordfebrik in Gènk besjlut óm weer aan 't werk te gaon. Väöl luuj zeen nog ummer taege oet weuj óm de aansjtaonde sjleting. Ómdat bie de toelieveringsbedrieve de mierderheid taege is, vilt de hervatting sjnel sjtil en kump 't de volgende daag tot óngerling agressie.

## 2012
;24 oktober
Ford maak bekèndj dat 't zie febrik in Gènk in 2014 zal toedoon. Dit beteikent óntsjlaag veur 4.300 arbeiers.

;7 augustus
'ne Camion riejt in Diepenbik twie jónge van 7 en 10 aan.

;7 juni
Tösje Tóngere en Zietendaol trèk 'ne windjhoos.

;19 mei
Bie 'n óngelök op de Sezoensrally in Bóggetj valle twie doeje.

;24 april
Ex-radiopresentator Jos Ghyssen weurt in *Reyers Laat* devan besjöljig in zienen tied bij Ómroop Limburg jaorelank vrouwluuj seksueel te höbbe misbroek.

;23 april
In Gènk riejt 'nen auto 'n gróp van veer fietsers aan. Hiebie vilt einen doeje, de drie angere rake zjwaor gewóndj.

;22 april
STVV degradeert nao de Twiede Klas.

;14 april
Bie Briegde (gemeinte Laoneke) weurt kort nao middernach de aw brök euver 't Albertkenaal opgeblaoze. Dit deit me óm 't kenaal te kènne verbreie; veur 'tzelfde doel had me ieder al brögke bie Kan en Vroenhove doon sjpringe.

;13 miert
* In 't Zjwitsers kanton Wallis veróngelök 'n bös mit sjaolklasse oet Lommel en Heverlee; 22 kènjer en 6 volwassene kómme óm.
* In Vroenhove brent 'n boerderij aof.

;2 fibberwarie
Dokters aan de Universiteit van Hasselt make bekèndj dat ze, veur 't iers op de waereld, 'nen titanium-kunskaok gemaak door 'nen 3D-printer höbbe geïmplanteerd.

;17 jannewarie
Paoter Phil Bosmans van Roj (Gruitrode), dae de Bóndj zónger Naam bekèndj maakde mit zien typerende optimistische oetsjpraoke, sjtörf op 89-jäörige laeftied.

## 2011
;15 december
Tom Hompes, de vrundj van 't saer 'n jaor vermis Elke Wevers, weurt opgebrach.

;10 december
In Opotere sjut 'ne jaeger ziene collega doeëd nao 'n oet de handj geloupe ruzing.

;1 december
Steve Stevaert nump óntsjlaag oet alle opebaar posities die hae haet.

;20 november
In Kunsem (sjtad Tóngere) weurt de 51-jäörige politica Marina Nulens (Open Vld) daor häöre man vermaord.

;21 oktober
Ronald Janssen, sjöljig bevónge aan maord, verkrachting, vrieheidsberuiving en foltering, weurt daor d'n tribbenaal in Tóngere tot laeveslang gevangenis en tien jaor tbs veroerdeild.

;20 oktober
In 't perces-Janssen verklaort de jury Ronald Janssen sjöljig aan alle aanklachte die häöm te las waere gelag - dit zeen drie maorde, verkrachting, vrieheidsberuiving en foltering.

;6 oktober
't VRT-program *Panorama* brèngk 'n ómvankrieke cultuur van cliëntalisme bie de Hesselse polies aan 't leech. Ouch 't hanjele van börgemeister Hilde Claes weurt aafgekäörd.

;20 september
In Tóngere begèntj 't perces taege Ronald Janssen, dae van drie maorde op jónkvolwassene weurt verdach.

;13 september
Op 'n bös in Diepenbik vilt 'ne passageer 'ne controleur aan mit e sjtroumsjtoetwaope.

;30 augustus
De commerciële tv-zenjer 2BE geit 'n Vlaomse versie van 't Nederlands amusemèntsprogram *[[Oh Oh Cherso]]* make mit ach Limburgers. Oetènjelik zal 't program neet waere oetgezónje.

;19 augustus
Pukkelpop, e popfestival bij Hasselt, weurt gestop naotot, wie oetindelek vasgestèld, veer doeje zien gevalle es gevolg vaan e zwoer oonweer.

;5 augustus
De Bilzer politica Erika Thijs sjtörf op 51-jäörige laeftied aan kanker.

;27 mei
't Gouvernemènt sjtilt veur alle bósse in de provincie code 'roed roed' in, wat ze tot verboje gebeed veur bezeukers maak. Dit óm bósbrenj te veurkómme.

;21 mei
In Mechele waere drie leje van de motorbenj Outlaws vermaord, hun lieke waere bie Aësde gevónge.

;21 jannewarie
In Lommel weurt 'n 23-jäörige vrouw van Bulgaarse aafkóms vermaord.

;11 jannewarie
'ne Man zaet in zien jäög te zeen misbroek door zösters in Sint-Vincentiusinternaat in Zelem (Haole). De volgenden dag kómme mie verhaole euver missjtenj (neet allein seksueel) nao boete.

## 2010
;25 december
In Lutselus, e kèrkdörpke in de gemeint Djoppenbeek, vilt 'n kirk compleet in. Ómdat de nachmès al gedaon is, raak geine gewóndj.

;1 november
'ne 50-jäörige man oet Sintruin sjniejt 'n 54-jäörige vrouw oet Lande (Braobantj) de keel aaf.

;25 oktober
In Leume weurt 't nuuj knouppunt geëupend. 't Klieblaad is vervange door 'n aantal fly-overs. Dit mót de files besjtrieje en 't verkier veiliger make.

;21 oktober
Els Clottermans weurt tot 30 jaor gevangenis veroerdeild.

;20 oktober
Els Clottermans weurt door de jury sjöljig bevónje op de zoegenaamde 'parachutemaord'.

;1 oktober
Kim Geybels kunjig aan te procedere taege de N-VA, die häör zouw höbbe gedwónge häör senaatszaetel op te gaeve.

;29 september
D'n tribbenaal in Hasselt veroerdeilt 'ne pap en grampaer oet Beringe tot neuge maond gevangenis óm 't oetveure van exorcisme op 'ne geisteskranke jóng.

;24 september
In Tóngere begèntj 't perces taege Els Clottermans, verdach van de parachuutmaord.

;15 september
* *Belsj Limburg*: Jan Peumans, veurzitter vaan 't Vlaoms Parlemint en lid vaan de N-VA, krijg in Wezet/Visé e paar watsje vaan 'ne Franstalige Voereneer.

;1 september
D'r Zolderse preester-politicus Jef Ulburghs (Agalev) sjterft óp 88-jaorige laeftied.

;31 augustus
Senatrice Kim Geybels (N-VA) oet Lumme nump óntsjlaag nao sjendale euver drugsgebroek en cliëntelisme.

;20 augustus
Op Pukkelpop in Hasselt begeit de zenger van de band *Où est le swimming Pool* zelfmaord.

;27 juli
Op e chirokamp in Dilse-Stokkem vèntj obbenuujts e geval van etesvergiftiging plaats. Deeskier waere 85 kènjer oet Waregem (Wes-Vlaondere) krank.

;14 juli
Huub Broers (Voerbelange), d'r börgemeester va Voere, wert dör de N-VA gecoöpteerd es senator in 't Federaal Parlemaent.

;1 juli
't Indiaas maedje Amritpal Kaul oet Sintruin of Gingelom weurt door häöre pap in oet iervraak ómgebrach.

;18 juni
Bie e femiliedrama in Genk valle veer doeje: 'ne man en 'n vrouw en häör twie kènjer.

;27 mei
Twie jónges euvervalle 'ne supermerret in Munsterbilze. D'n dag dao-op waere ze vriegelaote óm te weinig plaats in de inrichting.

;26 mei
'ne Jóng oet Hôtele dae ziene Chiroleier haet naergehouwd weurt opgepak.

;9 mei
**Belsj Limburg*: In Loei (Tessenderlo) weurt 'n XTC-laboratorium opgerold. Versjèllende Belzje en Nederlenders weure gearresteerd.

## 2009
;19 augustus
Dör d'r lieëge watersjaand kan me in Maes huuj te voot de Maas översjtaeëke.

;7 juni
Steve Stevaert nèmt oontsjlaag es gouverneur van Limburg ömdat e zich in die protoculair funktie politiek neet dudelek genóg kan ute. E wilt 'ne job boete d'r politiek oeëin dat waal geet.

;1 april
't Kuifje-avontuur 'Mannen op de maan' versjijnt in 't Hessels es 'Manne obbe maon'. 

## 2008
;2 juli
Voere (dörp) en Moelinge zeunt zoedanig översjtroomd dat me d'r neet mie dör kan vare. Óp Ulvend liegke ömgewèjde beum óp d'r waeg en in Houtem (Valkeberg) vèlt door blikseminsjlaag de electriciteit oet bie 300 hoeshouwes.

;28 miert
De mieëtalige Voerense Laetitia Zeevaert is kandidaat vör Limburg bie de verkeezing va Miss Belgian Beauty. 

;20 miert
Nao incidaente tiedens d'r gemèngderaod in Voere verlaote de Vlamsje raodslede, op börgemèèster Broers nao, d'r vergaderzaal. Es de vergadering wieërgezat wert, zal de Franstalige minderhèèd 't väörlaeze van de Universeel Verklaoring van de Rechte van d'r miensj en 't Kaderverdrag inzake de bescherming van nationale minderheden hervatte. 

;23 fibberwarie
't Limburgs is zoewal in Belsj, Nederland en Duutsjland vólges de UNESCO 'n bedreigde taal 

;16 jannewarie
Um eve euver haaf èlf 's aovends is in Vroenhove 't middelste deel van de brögk euver 't Albèrkenaal opgebloze. De ziekaante were vanaaf de kaant mèt krane afgebroke